முகவரியற்ற மனிதர்கள். - வாழ்க்கை கவிதை

ஒருநாள் நள்ளிரவில் 
 நான் தனித்து வருகையிலே. 
 காவலரிருவர் கண்களில் 
 சந்தேகத்துக் கிடமாய் நான். 
 நீ யாரென்றார் ஒருவர் 
 நான் என்ன சொல்வேன் 
 எனக்கொன்றும் புரியவில்லை. 
 இந்தக் கேள்விக்குப் பதில். 
 திடுமென இருவர் எதிர்வந்து 
 யார் நீ என்றால் 
 எப்படிச் சொல்வது 
 நான் யாரென்று 
 எனக்கே தெரியவில்லை 
 இதுவரை நான் யாரென்று 
 உங்களுக்கெப்படிச் 
 சொல்வேன் என்றேன். 
 அடேய் பதரே. 
 எங்கிருந்து வருகிறாய். 
 என்பதைச் சொல் 
 என்றார் ஒருவர் 
 எனக்கு விளங்கி விட்டது 
 நான் யாரென்பது 
 எங்கிருந்து வருகிறேன் 
 என்ற கேள்விக்குள் 
 இருக்கிறதென்று. 
 ஆனாலும் நினைவில்லை. 
 எங்கிருந்து வருகிறேனென்று. 
 எப்படிச் சொல்வேன் 
 நான் யாரென்று. 
 உன் முகவரியைச் சொல் 
 என்றார் முதலாமவர் 
 இப்போதாவது சொல்லலாமென்றால் 
 என் முகமே எனக்கு 
 மறந்து போயிருந்தது. 
 இதில் முகவரியை 
 எப்படிக் கண்டுபிடிப்பது. 
 சட்டைப் பைக்குள் இருப்பதை எடு 
 இது இரண்டாமவர் 
 ஓ. சட்டைப் பைக்குள் 
 இருக்கிறதா என் முகவரி. 
 இவ்வளவு நாள் 
 என் சட்டைப் பைக்குள் 
 என்ன இருக்கிறது என்பது 
 தெரியாமலேயே இருந்திருக்கிறேன். 
 என் சட்டைப் பைக்குள் 
 எதுவுமில்லை.எனக்கு 
 இப்போதும் தெரியவில்லை 
 என் முகவரி. 
 முகமே இல்லாதவனைப் 
 பார்த்து 
 முகவரி கேட்டால் எப்படிச் 
 சொல்ல முடியும் 
 நான். என் 
 முகத்தைத் தொலைத்து 
 முகமூடியணிந்து வெகுகாலம் 
 ஆகிவிட்டது. 
 உங்களுக்குத் தெரிந்தால் 
 எனக்கு மட்டும் சொல்லுங்கள். 
 நான் யாரென்றும். 
 நீங்கள் யாரென்றும். 
 ஒருநாள் நள்ளிரவில் 
 நான் தனித்து வருகையிலே. 
 காவலரிருவர் கண்களில் 
 சந்தேகத்துக் கிடமாய் நான். 
 நீ யாரென்றார் ஒருவர் 
 நான் என்ன சொல்வேன் 
 எனக்கொன்றும் புரியவில்லை. 
 இந்தக் கேள்விக்குப் பதில். 
 திடுமென இருவர் எதிர்வந்து 
 யார் நீ என்றால் 
 எப்படிச் சொல்வது 
 நான் யாரென்று 
 எனக்கே தெரியவில்லை 
 இதுவரை நான் யாரென்று 
 உங்களுக்கெப்படிச் 
 சொல்வேன் என்றேன். 
 அடேய் பதரே. 
 எங்கிருந்து வருகிறாய். 
 என்பதைச் சொல் 
 என்றார் ஒருவர் 
 எனக்கு விளங்கி விட்டது 
 நான் யாரென்பது 
 எங்கிருந்து வருகிறேன் 
 என்ற கேள்விக்குள் 
 இருக்கிறதென்று. 
 ஆனாலும் நினைவில்லை. 
 எங்கிருந்து வருகிறேனென்று. 
 எப்படிச் சொல்வேன் 
 நான் யாரென்று. 
 உன் முகவரியைச் சொல் 
 என்றார் முதலாமவர் 
 இப்போதாவது சொல்லலாமென்றால் 
 என் முகமே எனக்கு 
 மறந்து போயிருந்தது. 
 இதில் முகவரியை 
 எப்படிக் கண்டுபிடிப்பது. 
 சட்டைப் பைக்குள் இருப்பதை எடு 
 இது இரண்டாமவர் 
 ஓ. சட்டைப் பைக்குள் 
 இருக்கிறதா என் முகவரி. 
 இவ்வளவு நாள் 
 என் சட்டைப் பைக்குள் 
 என்ன இருக்கிறது என்பது 
 தெரியாமலேயே இருந்திருக்கிறேன். 
 என் சட்டைப் பைக்குள் 
 எதுவுமில்லை.எனக்கு 
 இப்போதும் தெரியவில்லை 
 என் முகவரி. 
 முகமே இல்லாதவனைப் 
 பார்த்து 
 முகவரி கேட்டால் எப்படிச் 
 சொல்ல முடியும் 
 நான். என் 
 முகத்தைத் தொலைத்து 
 முகமூடியணிந்து வெகுகாலம் 
 ஆகிவிட்டது. 
 உங்களுக்குத் தெரிந்தால் 
 எனக்கு மட்டும் சொல்லுங்கள். 
 நான் யாரென்றும். 
 நீங்கள் யாரென்றும்.